Erik Wahlgren har argumentert for at Vinland faktisk viser til vindruer og at stedet omtalt som Vinland var lenger sør. Den kanadiske arkeologen Birgitta Wallace (som blant annet drev utgravinger på L'Anse aux Meadows) mente at stedet var noe lenger sør, trolig i Gulf of St. Lawrence. I Quebec ved St. Lawrence vokser en type rips (som kan ha blitt omtalt som vinbær) og villris (som kan ha blitt omtalt som selvsående hvete); denne beliggenheten kan stemme med en slik tolkning av kildene og L'Anse aux Meadows kan i såfall ha vært en mellomstasjon. Norske gårdsnavn med -vin var gått ut av bruk før vikingtiden og mangler på Island, og er ikke belagt som appellativ i norrønt - dette fremholdes som argument mot at Vinland hadde betydning gressland og teorien har lite støtte blant navneforskere. Den svenske filologen Gösta Holm har argumentert med at "landet med gressmarker" i så fall burde ha genitivsformen Holm mente at de nordboerne virkelig fant druer i Amerika.